Pilistveres olnud Mustamajori aeg üks Naak või Knaak kirikuõpetaja. See olnud õige käre mees. Kui näiteks keegi vader tulnud last ristima, siis küsinud Naak kohe: "Kas lugeda oskad?" Kui vader ei ole lugeda osanud, võtnud õpetaja varnast kantsiku ja rihmanud ta läbi. Must-major ja õpetaja olnud vingamehed (Just vinga-, mitte vingumehed. Ving, vingu, on suitsuving. Ving, vinga, on salaviha). Kui Must-major kirikusse tulnud, siis lasknud õpetaja kogudust põrguvalu laulu laulda. Must-major saanud aru, et see tema kohta käib, turtsunud küll aga ei ole võinud midagi parata.